<classify> Mkuu wa Mkoa wa Dar es Salaam, Paul Makonda amesema, mkoa huo umeunda kamati ya kupambana na mashoga, wanaotengeneza picha za ngono, wanaojitangaza kwenye mitandao kufanya biashara ya ngono, na wanaofanya utapeli kwa njia ya mitandao kwa kutumia majina ya viongozi wa Serikali akiwemo Rais, Makamu, Waziri Mkuu na yeye.Amewaeleza waandishi wa habari jijini Dar es Salaam, kamati hiyo itakuwa na wajumbe 15 hadi 17 na itaanza kazi rasmi Jumatatu ijayo na itakuwa na ofisi Mburahati.Amesema, miongoni mwa wajumbe wa kamati hiyo wanatoka Mamlaka ya Mawasiliano Tanzania TCRA, madaktari, Bodi ya Filamu Tanzania na wanasaikolojia.Makonda amesema, hadi sasa amepokea sms 18,972 zenye majina ya zaidi ya watu 200 wanaofanya biashara ya ngono ya jinsi moja.Makonda amesema, baadhi ya mashoga wamemweleza kuwa wamefanya kazi ya ushoga kwa muda mrefu, wamechoka hivyo wanataka kuacha.Kwa mujibu wa kiongozi huyo, mapambano dhidi ya mapenzi ya jinsi moja yanalenga kuliweka taifa mahali linapostahili na kuepuka laana.Amesema, wadau wa haki za binadamu na nchi zilizokubali ushoga zisiuingilie mkoa wa Dar es Salaam na kwamba, kwenye mkoa huo ushoga si haki ya binadamu, ni kosa la jinai.Amesema, Dar es Salaam bila ushoga inawezekana na ametoa mwito kwa viongozi wa dini kuanza kupambana na ushoga na kwamba jambo hilo lisiwe la mtu mmoja.Ametoa mwito kwa wakazi wa Dar es Salaam wafute picha za ngono kwenye simu zao kabla ya Jumatatu.Makonda amesema, wanaume watakaotajwa kuwa ni wateja wa mashoga watakamatwa, mashoga hao watapimwa na kwamba, wote wawili watashitakiwa.  <topic>: kitaifa 